62016CJ0612_INF
Απόφαση του Δικαστηρίου (όγδοο τμήμα) της 19ης Ιουνίου 2019 – C & J Clark International
(Υπόθεση C-612/16) (
1
)
«Προδικαστική παραπομπή – Αντιντάμπινγκ – Ερμηνεία και κύρος κανονισμών που επιβάλλουν εκ νέου δασμούς αντιντάμπινγκ κατόπιν εκδόσεως από το Δικαστήριο αποφάσεως περί κηρύξεως ανισχύρου – Νομική βάση – Μη αναδρομικότητα – Παραγραφή»
1.
Προσφυγή ακυρώσεως – Ακυρωτική απόφαση – Αποτελέσματα – Υποχρέωση λήψης μέτρων εκτελέσεως – Δυνατότητα λήψης μέτρων βάσει του άρθρου 266 ΣΛΕΕ – Δεν υφίσταται – Ανάγκη ύπαρξης νομικής βάσης ισχύουσας κατά την ημερομηνία εκδόσεως
(Άρθρο 5 § 2 ΣΕΕ· άρθρο 266 ΣΛΕΕ)
(βλ. σκέψεις 35-38)
2.
Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση κηρύσσουσα τους κανονισμούς περί θεσπίσεως δασμών αντιντάμπινγκ ανίσχυρους – Έκδοση κανονισμού προς εφαρμογή της αποφάσεως περί ανισχύρου – Έκδοση του εν λόγω κανονισμού επί τη βάσει του βασικού κανονισμού αντιντάμπινγκ 2016/1036 – Επιτρέπεται
(Άρθρο 266 ΣΛΕΕ· κανονισμός 2016/1036 του Ευρωπαϊκού Κοινοβουλίου και του Συμβουλίου, άρθρα 9 και 14)
(βλ. σκέψεις 39-42)
3.
Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση κηρύσσουσα τους κανονισμούς περί θεσπίσεως δασμών αντιντάμπινγκ ανίσχυρους – Έκδοση κανονισμού προς εφαρμογή της αποφάσεως περί ανισχύρου – Κανονισμός που υποχρεώνει τις εθνικές αρχές να αναστείλουν την επιστροφή των οικείων δασμών αντιντάμπινγκ – Επιτρέπεται
(Άρθρο 266 ΣΛΕΕ· κανονισμός 2016/1036 του Ευρωπαϊκού Κοινοβουλίου και του Συμβουλίου, άρθρα 9 και 14· κανονισμός 952/2013 του Συμβουλίου, άρθρο 117)
(βλ. σκέψη 46)
4.
Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση κηρύσσουσα τους κανονισμούς περί θεσπίσεως δασμών αντιντάμπινγκ ανίσχυρους – Έκδοση κανονισμού προς εφαρμογή της αποφάσεως περί ανισχύρου – Εξέταση περιοριζόμενη μόνο στους παραγωγούς που αιτήθηκαν την επιστροφή των οικείων δασμών αντιντάμπινγκ – Επιτρέπεται
(Άρθρο 266 ΣΛΕΕ· κανονισμός 2913/92 του Συμβουλίου, άρθρο 236· κανονισμός 2016/223 της Επιτροπής)
(βλ. σκέψη 48)
5.
Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση κηρύσσουσα τους κανονισμούς περί θεσπίσεως δασμών αντιντάμπινγκ ανίσχυρους – Έκδοση κανονισμού προς εφαρμογή της αποφάσεως περί ανισχύρου – Εκ νέου επιβολή δασμών αντιντάμπινγκ επί των εισαγωγών που πραγματοποιήθηκαν κατά το διάστημα που εφαρμόζονταν οι κανονισμοί που κηρύχθηκαν ανίσχυροι – Παραβίαση της αρχής της μη αναδρομικότητας – Δεν συντρέχει
(Άρθρο 266 ΣΛΕΕ· κανονισμός 2016/1036 του Ευρωπαϊκού Κοινοβουλίου και του Συμβουλίου, άρθρο 10, § 1· κανονισμός 384/96 του Συμβουλίου, άρθρο 10 § 1)
(βλ. σκέψεις 51-56)
6.
Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση κηρύσσουσα τους κανονισμούς περί θεσπίσεως δασμών αντιντάμπινγκ ανίσχυρους – Λόγοι για κήρυξη ανισχύρου ξένοι προς την εκτίμηση του συμφέροντος της Ένωσης – Έκδοση κανονισμού προς εφαρμογή της αποφάσεως περί ανισχύρου – Εκ νέου επιβολή δασμών αντιντάμπινγκ επί των εισαγωγών που πραγματοποιήθηκαν κατά το διάστημα που εφαρμόζονταν οι κανονισμοί που κηρύχθηκαν ανίσχυροι – Υποχρέωση για εκ νέου εκτίμηση του συμφέροντος της Ένωσης – Δεν υφίσταται
(Άρθρο 266 ΣΛΕΕ· κανονισμός 384/96 του Συμβουλίου, άρθρα 9 § 4 και 21)
(βλ. σκέψεις 59-66)
7.
Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση κηρύσσουσα τους κανονισμούς περί θεσπίσεως δασμών αντιντάμπινγκ ανίσχυρους – Έκδοση κανονισμού προς εφαρμογή της αποφάσεως περί ανισχύρου – Εκ νέου επιβολή δασμών αντιντάμπινγκ επί των εισαγωγών που πραγματοποιήθηκαν κατά το διάστημα που εφαρμόζονταν οι κανονισμοί που κηρύχθηκαν ανίσχυροι – Καθεστώς παραγραφής – Παραπομπή στις ισχύουσες διατάξεις περί τελωνειακών δασμών – Περιεχόμενο
(Κανονισμός 2913/92 του Συμβουλίου, όπως τροποποιήθηκε με τον κανονισμό 2700/2000, άρθρα 221 § 3 και 243· κανονισμός 1472/2006 του Συμβουλίου, άρθρο 1 § 4· κανονισμός 1294/2009 του Συμβουλίου, άρθρο 1 § 5)
(βλ. σκέψεις 75, 78-84)
Διατακτικό
Το Δικαστήριο αποφασίζει:
1)
Από την εξέταση των ερωτημάτων περί κύρους που υποβλήθηκαν στο Δικαστήριο δεν προέκυψε κανένα στοιχείο ικανό να επηρεάσει το κύρος του εκτελεστικού κανονισμού (ΕΕ) 2016/1395 της Επιτροπής, της 18ης Αυγούστου 2016, για την εκ νέου επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων υποδημάτων με το πάνω μέρος από δέρμα καταγωγής Λαϊκής Δημοκρατίας της Κίνας που παράγονται από τις επιχειρήσεις Buckinghan Shoe Mfg Co., Ltd., Buildyet Shoes Mfg., DongGuan Elegant Top Shoes Co. Ltd, Dongguan Stella Footwear Co Ltd, Dongguan Taiway Sports Goods Limited, Foshan City Nanhai Qun Rui Footwear Co., Jianle Footwear Industrial, Sihui Kingo Rubber Shoes Factory, Synfort Shoes Co. Ltd., Taicang Kotoni Shoes Co. Ltd., Wei Hao Shoe Co. Ltd., Wei Hua Shoe Co. Ltd., Win Profile Industries Ltd, και την εφαρμογή της απόφασης του Δικαστηρίου στις συνεκδικασθείσες υποθέσεις C‑659/13 και C‑34/14, ούτε το κύρος του εκτελεστικού κανονισμού (ΕΕ) 2016/1647 της Επιτροπής, της 13ης Σεπτεμβρίου 2016, για την εκ νέου επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές ορισμένων υποδημάτων που έχουν το πάνω μέρος από δέρμα, καταγωγής Βιετνάμ, τα οποία κατασκευάζονται από τις επιχειρήσεις Best Royal Co. Ltd, Lac Cuong Footwear Co. Ltd, Lac Ty Co. Ltd, Saoviet Joint Stock Company (Megastar Joint Stock Company), VMC Royal Co. Ltd, Freetrend Industrial Ltd και τη συνδεδεμένη της εταιρεία Freetrend Industrial A (Vietnam) Co. Ltd., Fulgent Sun Footwear Co. Ltd, General Shoes Ltd, Golden Star Co. Ltd, Golden Top Company Co. Ltd, Kingmaker Footwear Co. Ltd., Tripos Enterprise Inc., Vietnam Shoe Majesty Co. Ltd, και για την εφαρμογή της απόφασης του Δικαστηρίου στις συνεκδικαθείσες υποθέσεις C‑659/13 και C‑34/14.
2)
Το καθεστώς παραγραφής που προβλέπεται στο άρθρο 221, παράγραφος 3, του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, όπως τροποποιήθηκε με τον κανονισμό (ΕΚ) 2700/2000 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2000, εφαρμόζεται στην είσπραξη δασμών αντιντάμπινγκ που επιβάλλουν οι εκτελεστικοί κανονισμοί που προβλέπονται στο σημείο 1 του διατακτικού της παρούσας αποφάσεως.
(
1
)	ΕΕ C 38 της 6.2.2017.